“วอลโว่ ประเทศไทย” เอาจริง! ปี 68 ขายเฉพาะ “อีวี” จับตาปีนี้เปิดตัว 2 รุ่นใหม่
“วอลโว่ ประเทศไทย” ประกาศทยอยเลิกขายรถที่ใช้เครื่องยนต์ ลั่นปี 68 ขายเฉพาะรถ “อีวี” จับตาปีนี้เปิดตัว 2 รุ่นใหม่ กระตุ้นยอดขายโตตามเป้า
“วอลโว่ ประเทศไทย” ลั่นปี 68 ขายเฉพาะรถ “อีวี” จับตาปีนี้เปิดตัว 2 รุ่นใหม่ กระตุ้นยอดขายโตตามเป้า
28 ม.ค. 2566

นายคริส เวลส์ กรรมการผู้จัดการ บริษัท วอลโว่ คาร์ (ประเทศไทย) จำกัด เปิดเผยว่า ภายในปี 2568 วอลโว่ ประเทศไทย จะเลิกขายรถวอลโว่ที่ใช้เครื่องยนต์ โดยจะขายเฉพาะรถยนต์ไฟฟ้าเท่านั้น ซึ่งขณะนี้วอลโว่อยู่ระหว่างดำเนินงานร่วมกับตัวแทนจำหนายเพื่อเตรียมความพร้อมในการไปสู่เป้าหมาย
สำหรับในปี 2565 ที่ บริษัทมียอดขายเติบโตขึ้น 71% เมื่อเทียบกับปีก่อนหน้า โดยรถยนต์ไฟฟ้ามีการเติบโตสูงกว่า รถยนต์ปลั๊ก-อิน ไฮบริด ซึ่งอัตราเติบโตของรถยนต์ไฟฟ้าในปี 2565 อยู่ที่ 190% ส่วนอัตราเติบโตของรถยนต์ปลั๊ก-อิน ไฮบริดอยู่ที่ 24%
ปัจจุบันมีเครือข่ายดีลเลอร์ของ วอลโว่ รวม 15 แห่ง แบ่งเป็น ในพื้นที่กรุงเทพมหานคร 10 แห่ง และต่างจังหวัด 5 แห่ง และมีศูนย์ซ่อมสีและตัวถังรวมถึงคลังอะไหล่จำนวน 2 แห่ง
ขณะที่ในปีนี้ วอลโว่ มีแผนจะเปิดตัวรถยนต์อีวีรุ่นใหม่ อีก 2 รุ่น โดย 1 รุ่น คือ XC90 ส่วนอีกรุ่นยังไม่สามารถเปิดเผยได้ เพื่อผลักดันยอดขายให้เติบโตได้ตามเป้าหมายที่วางไว้